

**Екібастұз өңірінің әкімшілік-аумақтық құрылысындағы кейбір өзгерістер туралы**

Павлодар облысы Екібастұз қалалық әкімдігінің 2010 жылғы 28 қазандағы N 885/10 қаулысы және Павлодар облысы Екібастұз қалалық мәслихатының 2010 жылғы 02 қарашадағы N 293/25 шешімі. Павлодар облысы Екібастұз қаласының Әділет басқармасында 2010 жылғы 14 желтоқсанда N 12-3-281 тіркелген

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабы 1-тармағы 4-тармақшасына, Қазақстан Республикасының "Қазақстан Республикасының әкімшілік-аумақтық құрылысы туралы" Заңының 12-бабы  2-тармағына сәйкес және тұрғындардың пікірлерін ескере отырып, Екібастұз қаласының әкімдігі **ҚАУЛЫ ЕТТІ**, қалалық мәслихат **ШЕШТІ:**  
      1. Павлодар облыстық мәслихатына және Павлодар облысының әкімдігіне:  
      1) шекарасын өзгертпей, Екібастұз қаласы Комсомол ауылдық округін "Шиқылдақ" ауылына қайта құру;  
      2) шекарасын өзгертпей, Екібастұз қаласының Қарасу ауылдық округін "Бесқауға" ауылына қайта құру ұсынысы енгізілсін.  
      2. Нақты шешім оның алғаш ресми жарияланған күнінен бастап он күнтізбелік күн өткен соң қолданысқа енгізіледі.

*Екібастұз қаласының әкімінің*  
*міндетін атқарушы                          Н. Дычко*

*Сессия төрағасы                            Е. Шаихов*

*Қалалық мәслихат хатшысы                   Ғ. Балтабекова*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК